## Pravilnik o uvjetima kojima moraju udovoljiti potvrđeni mjeriteljski laboratoriji za ovjeravanje vodomjera i načinu njihova rada

### NN 35/2001 (19.4.2001.), Pravilnik o uvjetima kojima moraju udovoljiti potvrđeni mjeriteljski laboratoriji za ovjeravanje vodomjera i načinu njihova rada

# DržavnI zavod za normizaciju i mjeriteljstvo

625

Na temelju članka 14. Zakona o mjeriteljskoj djelatnosti (»Narodne
novine« broj 11/94) ravnatelj Državnog zavoda za normizaciju i mjeriteljstvo
donosi

## PRAVILNIK

### O UVJETIMA KOJIMA MORAJU UDOVOLJITI POTVRĐENI MJERITELJSKI LABORATORIJI ZA OVJERAVANJE VODOMJERA I NAČINU NJIHOVA RADA

I. OPĆE ODREDBE

Članak 1.

Ovim se pravilnikom propisuju uvjeti kojima moraju udovoljiti potvrđeni
mjeriteljski laboratoriji (u daljnjemu tekstu: laboratoriji) za servisiranje i
pripremanje za ovjeravanje vodomjera, i to vodomjera za hladnu vodu i vodomjera
za toplu vodu (u daljnjemu tekstu: vodomjeri).

Članak 2.

Laboratorij može biti pravna ili fizička osoba ili dio pravne osobe.

Laboratorij servisira i priprema vodomjere za ovjeravanje, a Državni
zavod za normizaciju i mjeriteljstvo (u daljnjemu tekstu: Zavod) ovjerava
vodomjere.

Članak 3.

Priprema vodomjera za ovjeravanje u smislu ovoga pravilni­ka
podrazumijeva: pripremu vodomjera za postavljanje na ure­đaj za ispitivanje
vodomjera, pripremu uređaja za ispitivanje vodo­mje­ra, ispitivanje vodomjera,
tj. provjeru mjeriteljskih značajka vo­domjera te pisanje izvješća o
ispitivanju vodomjera.

II. UVJETI KOJIMA MORA UDOVOLJITI LABORATORIJ

Članak 4.

Laboratorij mora udovoljiti uvjetima koji se odnose na:

1. radnika

2. prostoriju za ispitivanje vodomjera

3. opremu za ispitivanje vodomjera

4. propisanu dokumentaciju.

Članak 5.

Laboratorij mora imati najmanje jednog radnika koji obavlja poslove
servisiranja i pripremanja vodomjera za ovjeravanje i koji je stalno zaposlen u
laboratoriju.

Članak 6.

Radnik iz članka 5. ovoga pravilnika mora imati VSS tehnič­kog ili
prirodoslovno-matematičkog smjera i najmanje 1 godinu radnog iskustva na
poslovima ispitivanja, proizvodnje ili servisiranja vodomjera, ili VŠS tehničkog
smjera i najmanje 2 godine rad­nog iskustva na poslovima ispitivanja,
proizvodnje ili servisiranja vodomjera, ili SSS tehničke struke i najmanje 4
godine radnog iskustva na poslovima ispitivanja, proizvodnje ili servisiranja
vodomjera, ili VKV tehničke struke i najmanje 4 godine radnog iskustva na
poslovima ispitivanja, proizvodnje ili servisiranja vodomjera.

Radnik iz stavka 1. ovog članka
mora poznavati propise kojima su utvrđeni postupci i metode ispitivanja
vodomjera.

Članak 7.

Laboratorij mora imati radnu
prostoriju za ispitivanje vodo­mjera koja mora zadovoljavati ove uvjete:

1. mora biti čista, suha i
dovoljno prostrana za neometano ov­je­ravanje vodomjera te izgrađena u skladu s
propisanim tehnič­kim normativima

2. mora zadovoljavati
propisane higijensko-tehničke zahtjeve

3. mora biti dovoljno
prostrana za smještaj potrebne opreme

4. mora biti zaštićena od
izravna sunčeva utjecaja

5. mora biti visoka toliko da
je njezin strop najmanje 1,5 m iznad vrha najviše etalonske mjerne posude uređaja
za ispitivanje vodomjera (ako je uređaj za ispitivanje vodomjera takav da se
njime ispituju vodomjeri volumetrijskom metodom)

6. mora imati najmanje jedan
stol i jednu stolicu za radnika

7. mora imati police za smještaj
vodomjera koji se ispituju

8. mora imati police za smještaj
vodomjera koji su ovjereni

9. mora imati dnevnu i
propisanu električnu rasvjetu.

Članak 8.

Temperatura zraka u radnoj
prostoriji za ispitivanje vodomjera mora biti za vrijeme ispitivanja vodomjera
u granicama od 15 oC do 25 oC.

Članak 9.

Izvori topline u prostoriji
za ispitivanje vodomjera moraju biti najmanje 1,5 m udaljeni od opreme za
ispitivanje vodomjera tj. od mjesta gdje se obavlja ispitivanje vodomjera i
moraju omogućiti ujednačeno zagrijavanje prostorije za ispitivanje vodomjera.

Članak 10.

Zidovi prostorije za
ispitivanje vodomjera moraju biti oblo­ženi keramičkim pločicama ili obojeni
masnom bojom do visine 1,5 m od poda.

Pod prostorije za ispitivanje
vodomjera mora biti obložen keramičkim pločicama ili vinaz-pločicama s padom
prema odvodnom otvoru za otpadnu vodu.

Na podu prostorije za
ispitivanje vodomjera, oko uređaja za ispitivanje vodomjera, moraju biti drvene
rešetke ili gumene šu­plji­kave podne prostirke.

Članak 11.

U prostoriji za ispitivanje vodomjera ne smije biti predmeta koji bi
ometali normalan rad pri ispitivanju i ovjeravanju vodo­mjera.

Članak 12.

U prostoriji za ispitivanje vodomjera može biti bilo kakav su­stav
opskrbe vodom, ali ako radi više krugova ispitivanja vodo­mjera, ne smije biti
međusobnih smetnja koje bi bile u suprotnosti sa zahtjevima propisanim u člancima
16. i 17. ovoga pravil­nika i te­hničkim zahtjevima proizvođača uređaja za
ispitivanje vo­domje­ra.

Sustav opskrbe vode mora biti
takav da nema oscilacija tlaka na dovodu vode u uređaj za ispitivanje vodomjera
te da tlak vode na dovodu vode u uređaj za ispitivanje vodomjera nije manji od
4 bar.

Dovod vode u mjernu posudu
uređaja za ispitivanje vodomjera mora biti takav da se voda minimalno uzburka.

Odvod vode mora biti takav da
može istodobno prihvatiti svu količinu vode iz mjerne posude, bez začepljivanja
ili usporavanja odvođenja.

Članak 13.

U prostoriji za ispitivanje
vodomjera mogu se obavljati samo poslovi ispitivanja i ovjeravanja vodomjera.

Članak 14.

Laboratorij mora
imati ovu opremu za ispitivanje vodomjera:

1. uređaj za
ispitivanje vodomjera

2. toplomjer za
mjerenje temperature zraka s vrijednošću najmanjega podjeljka d  £ 1 oC

3. manometar za
mjerenje tlaka vode na dovodu vode (ako se voda dovodi iz vanjskog sustava
opskrbe)

4. najmanje dvije
staklene posude obujma 10 l i točnosti ± 0,05 % za provjeru točnosti mjernih
posuda uređaja za ispitivanje vodomjera (ako je uređaj za ispitivanje vodomjera
takav da se njime ispituju vodomjeri volumetrijskom metodom)

5. grijače koji zagrijavaju
vodu do radne temperature od najmanje 60 oC (ako se ispituju
vodomjeri za toplu vodu).

Članak 15.

Uređaj za ispitivanje
vodomjera volumetrijskom ili gravimetrijskom metodom mora imati sljedeće mjeriteljske
značajke:

1. Najveća je dopuštena pogreška
za ispitivanje vodomjera za hladnu vodu ± 0,2 % izmjerenog obujma vode

2. Najveća je dopuštena pogreška za ispitivanje vodomjera za toplu vodu
± 0,3 % izmjerenog obujma vode

3. Najveća je dopuštena pogreška mjerenja tlaka vode ± 5 %

4. Najveća je dopuštena pogreška mjerenja pada tlaka vode ± 2,5 %

5. Najveća je dopuštena pogreška mjerenja temperature vode ± 1 0C (kod uređaja za
ispitivanje vodomjera za toplu vodu).

6. Najveća dopuštena
oscilacija protoka vode za vrijeme ispitivanja vodomjera iznosi:

a) ± 2,5 %, za protok Qmin £ Q < Qt

b) ± 5 % za protok Qt £ Q £ Qmax.

Članak 16.

Uređaj za ispitivanje
vodomjera može biti automatiziran, s ra­z­­ličitim mimohodnim vodovima,
ventilima, ograničivačima pro­to­ka i slično, tako da:

1. omogućuje pojedinačno
ispitivanje vodomjera ili ispitiva­nje u nizu, i to tako da se mogu pokazati
značajke svakog vodo­mje­ra;

2. svaki ispitni krug
vodomjera može biti nedvojbeno nadziran;

3. mjerna posuda jasno je
definirana;

4. u svakome trenutku tijekom ispitivanja vodomjera tlak vo­de na izlazu
iz vodomjera dovoljno je visok kako bi se spriječilo vrenje vode (kad se
ispituju vodomjeri za toplu vodu) i nastanak kavitacije;

5. u svakome trenutku tijekom ispitivanja vodomjera moguće je izmjeriti,
odnosno nadzirati unutrašnji gubitak tlaka;

6. u svakome trenutku tijekom ispitivanja vodomjera zadovoljeni su radni
uvjeti koje definira proizvođač vodomjera koji se ispituje;

7. osigurava da tijekom ispitivanja vodomjera nema zraka u ispitnome
sustavu;

8. ako je mjerna posuda uređaja za ispitivanje vodomjera podijeljena u
više komora, pregradne stijenke moraju biti dovoljno krute kako bi se osiguralo
da se obujam komore ne mijenja više od 0,2 %, ovisno o tome jesu li susjedne
komore pune ili prazne;

9. ispitni sustav zadovoljava i ostale tehničke zahtjeve proiz­vođača
mjerila koja su uključena u ispitni sustav uređaja za ispitivanje vodomjera.

Članak 17.

Oprema za ispitivanje vodomjera iz članka 14. točke 1. - 4. ovoga
pravilnika mora imati valjanu ovjernicu o zadovoljavanju mjeriteljskih zahtjeva
ili potvrdu o sukladnosti s propisanim zahtjevima ili valjanu umjernicu.

Članak 18.

Laboratorij mora biti opremljen elektroničkim računalom za pisanje izvješća
o ispitivanju vodomjera s mogućnošću spajanja na internet i povezivanja na bazu
podataka Zavoda.

Članak 19.

Laboratorij mora imati ovu dokumentaciju:

1. propise iz područja ovjeravanja vodomjera

2. naputak proizvođača o uporabi opreme za ispitivanje

3. postupke održavanja i praćenja
ispravnosti opreme za ispitivanje

4. postupke zaprimanja
zahtjeva za ovjeravanje vodomjera, izvješća o ispitivanju vodomjera i dr.

5. tipna odobrenja za
vodomjere koji se ovjeravaju u laboratoriju

6. popis opreme za
ispitivanje s tehničkim podacima i datumima ovjeravanja i ovjernicama za svako
mjerilo koje je sastavni dio te opreme.

Članak 20.

Izvješće o ispitivanju vodomjera mora biti propisanog sadržaja.

Laboratorij mora izvješća o ispitivanju vodomjera čuvati na elektroničkome
mediju ili u tiskanome obliku najmanje godinu dana po isteku roka valjanosti
ovjere.

III. OBVEZE LABORATORIJA

Članak 21.

Laboratorij tijekom svojega rada mora:

1. zadovoljavati uvjete propisane ovim pravilnikom

2. pripremati za ovjeravanje vodomjere koji imaju valjano tipno odobrenje,
sukladno odobrenu postupku ispitivanja vodomjera

3. obavijestiti Zavod o
svakoj promjeni koja bi mogla utjecati na osposobljenost laboratorija da
zadovolji uvjete propisane ovim pravilnikom

4. upotrebljavati samo opremu
za ispitivanje vodomjera s valjanim ovjernim žigom, odnosno valjanom potvrdom o
sukladnosti ili valjanom umjernicom

5. omogućivati radnicima
laboratorija sudjelovanje u svim oblicima stručnog usavršavanja koje organizira
Zavod

6. omogućivati radnicima
laboratorija sudjelovanje u radu tijela Zavoda

7. sudjelovati u međulaboratorijskim
usporedbama na zahtjev Zavoda

8. pridržavati se visine i načina
plaćanja troškova ovjeravanja vodomjera koje je propisao ravnatelj Zavoda.

IV. PRIJELAZNE I ZAVRŠNE ODREDBE

Članak 22.

Laboratoriju koji zadovoljava uvjete propisane ovim pravilnikom izdaje
se rješenje koje vrijedi najdulje 3 (tri) godine.

Članak 23.

Danom stupanja na snagu ovoga pravilnika prestaju vrijediti odredbe
Pravilnika o uvjetima osnivanja laboratorija za pregled vodomjera (»Narodne novine«
broj 53/91).

Članak 24.

Laboratoriji koji danom stupanja na snagu ovoga pravilnika zadovoljavaju
uvjete Pravilnika o uvjetima osnivanja laboratorija za pregled vodomjera
(»Narodne novine« broj 53/91) obvezni su do 31. prosinca 2002. godine zadovoljiti
uvjete propisane ovim pravilnikom.

Članak 25.

Ovaj pravilnik stupa na snagu osmoga dana od dana objave u »Narodnim
novinama«.

Klasa: 011-02/01-04/12
Urbroj: 558-03/3-01-1
Zagreb, 9. travnja 2001

   Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

if !supportEmptyParas endif

Pravilnik, NN 35/2001-625